
Kjære alle som står for aktivitetstilbod i Kviteseid kommune!
De er med dette invitert til vår fyrste aktivitetsmesse i Kviteseid, fredag 04. september, kl. 11:30-18.

Målet for denne dagen er at innbyggjarane i kommunen vår, liten som stor, skal få oversikt over kva som er av tilbod her. Dette er ein del av hovudmålet som me jobbar med i AlleMed-programmet: å sikre at alle barn og unge får moglegheita til å delta på fritidsaktivitetar. (Dette er også ein kjempemoglegheit for dykk til å få vist dykk fram og rekruttert deltakarar og leiarar!)
[bookmark: _56lz7xwfc6sk]
Bakgrunn
Me håpar dei fleste har fått med seg at Kviteseid kommune fekk moglegheit til å vere med i AlleMed-programmet i fjor og i år. Kanskje var de sjølv til stades under den store "AlleMed-dugnaden" sist haust. Der var det godt oppmøte med 20-30 representantar frå skulen, foreldre, lag og foreiningar og kommuneadministrasjonen. På dugnaden blei me einige om i fellesskap at eit av tiltaka me ynskte å jobbe vidare med, var å invitere til ein aktivitetsmesse. Arbeidsgruppa for dette har no kome fram til eit datoforslag og litt meir detaljar, og her kjem altså invitasjonen ut til dykk med tidspunkt og plan.

[bookmark: _zevm3e1outj]Plan for dagen
Me ser for oss at dei som står for ein aktivitet riggar seg til ein stand i Kviteseidhallen, i foajeen eller på området utanfor. Det som passar best for dykk og for å vise fram deira aktivitet. E-sportrommet, kulturskulens lokale, skjotebanen, fotballbanen og pumptracken vil også vere naturleg at vert vist fram. De kan kome med ynskje til oss om kor de vil stå, og så lagar me eit oversiktskart som kan henge på dørene. 

Målet og ynskje for dagen er som nemnt at flest mogleg av aktivitetstilboda i kommunen kan bli vist fram. Fyrst som ein del av skuledagen, for å sikre at alle barna får vore innom, og så også opent utover dagen slik at foreldre og andre interesserte vaksne kan kome og sjå kva kommunen har å tilby av aktivitetar. For nokre foreldre vil det passe når dei hentar borna etter skuleslutt, for andre blir det fyrst på ettermiddag/kveld. Derfor har me satt såpass langt tidsrom, for å sikre at alle får til å kome innom for å sjå. Kanskje er de fleire frå aktiviteten som kan dele på å stå på stand? Og kanskje er det aktivitetar som berre er for vaksne, som kan visast fram berre ettermiddag/kveld? 

Det vert matservering kl. 14-17, til inntekt for Polentur.


Ekstra info
Me har laga ein eigen rettleiing på «korleis få til ein god stand», som me håpar kan vere til hjelp for dykk. Sjå eige dokument for det.

Og så håpar me sjølvsagt at flest moglege av dykk får til å stille opp den dagen. Skulle det ikkje la seg gjere, vil me at de tar kontakt med oss, slik at me kan finne ei løysing for det.



Me ser fram til å høyre frå dykk!

Med beste helsing frå

Cecilie Austjore-Hosum, Ellen Jore og Tarjei Draugedal
- Arbeidsgruppa for aktivitetsmessa

[image: ]

Me står saman om å sikre at alle barn og unge i Kviteseid kommune får moglegheita til å delta på fritidsaktivitetar her

